text: [{"text_idx": "#000000", "text": "TB fekk eina ringa byrjan, tveir dystir og null stig, men si\u0301\u00f0ani hevur felagi\u00f0 ikki veri\u00f0 fyri tapi\u00f0. Hetta tykist eisini, at hava havt eina sera jaliga a\u0301virkan a\u0301 felagi\u00f0 sum heild og fo\u0301lk rundan um TB tykjast jaliga yvirraska\u00f0i."}, {"text_idx": "#000001", "text": "TB hevur nu\u0301 leikt a\u0301tta dystir i\u0301 Effodeildini og hava 10 stig. I\u0301 Hesum a\u0301tta dystunum hevur ta\u00f0 eydnast felagnum at skjo\u0301ta 9 ma\u0301l, me\u00f0an 12 eru farin inn i\u0301 skeiva endanum."}, {"text_idx": "#000002", "text": "Li\u0301ta vit aftur a\u0301 kappingina si\u0301\u00f0sta a\u0301r, ta\u0301 eisini a\u0301tta leikumf\u00f8r vo\u0301ru leikt, so var st\u00f8\u00f0an ikki so no\u0301gv \u00f8\u00f0rvi\u0301si. TB hev\u00f0i ta\u0301 9 stig, 7 ma\u0301l skotin og 11 farin inn. Altso h\u00f8vdu vit eitt stig minni i\u0301 fj\u00f8r, umframt at vit h\u00f8vdu skoti\u00f0 tvey ma\u0301l f\u00e6rri, to\u0301 lati\u00f0 eitt f\u00e6rri inn."}, {"text_idx": "#000003", "text": "Ta\u00f0, at vit hava skoti\u00f0 fleiri ma\u0301l i\u0301 a\u0301r, higartil, er sera jaligt, ti\u0301 no\u0301gv var\u00f0 tosa um, at ta\u00f0 fo\u0301r at gerast trupult at fa\u0301a ma\u0301l i\u0301 hesum kappingara\u0301rinum, ta\u0301 teir flestu av okkara ma\u0301lskju\u0301ttum fo\u0301ru fra\u0301 felagnum. Bojan Timic, Gilli S\u00f8rensen, Dimitrije Jankovic, Igor Grkajac og so eisini Milan Kuljic fo\u0301ru a\u00f0rar lei\u00f0ir og ti\u0301 vo\u0301ru no\u0301gvar r\u00f8ddir frammi og tosa\u00f0u um, at ta\u00f0 fo\u0301r at gerast eitt solti\u00f0 a\u0301r vi\u00f0 ma\u0301lum hja\u0301 okkum sv\u00f8rt-hvi\u0301tu \u2013 higartil hevur TB to\u0301 skoti\u00f0 fleiri ma\u0301l enn sama ti\u0301\u00f0spunkt i\u0301 fj\u00f8r."}, {"text_idx": "#000004", "text": "A\u0301liti\u00f0 i\u0301 a\u0301r hevur i\u0301 sto\u0301ran mun veri\u00f0 lagt a\u0301 bla\u00f0unga Poul Ingason, sum i\u0301 fj\u00f8r ikki leikti so no\u0301gvar dystir, og to\u0301, hann sp\u00e6ldi knappar 1.000 minuttir og fekk i\u0301 alt 2 ma\u0301l."}, {"text_idx": "#000005", "text": "I\u0301 a\u0301r hevur hann longu skoti\u00f0 fy\u0301ra ma\u0301l eftir hesum a\u0301tta leikumf\u00f8runum. Hansara mi\u00f0altal fyri ma\u0301l pr dyst er sostatt 0,57. I\u0301 fj\u00f8r var ta\u00f0 samanlagt 0,08. So ho\u0301ast hansara unga aldur, so hevur hann sanniliga lofta kjansinum og hevur sannf\u00f8rt allar TB fjepparar, at hann er li\u0301vshamrandi farligur frammanfyri ma\u0301linum!"}, {"text_idx": "#000006", "text": "Poul liggur samstundis eisini a\u0301 einum deildum tri\u00f0ja pla\u0301ssi\u00f0 i\u0301 kappingini um at gerast a\u0301rsins ma\u0301lskju\u0301tti i\u0301 Effodeildini i\u0301 a\u0301r."}, {"text_idx": "#000007", "text": "Umframt at Poul Ingason hevur tiki\u00f0 av kjansinum i\u0301 a\u0301lopinum, so hevur TB styrk seg sera skilagott og hevur fingi\u00f0 nakrar kvalitetsleikarar i\u0301 inn i\u0301 ho\u0301pin. Babacar, Ndende og Nicky, sum allir hava pro\u0301gva\u00f0 si\u0301tt vir\u00f0i i\u0301 okkara litum."}, {"text_idx": "#000008", "text": "Babacar byrja\u00f0i at sp\u00e6la i\u0301 h\u00f8gra bakkinum, men bleiv fluttur inn i\u0301 mi\u00f0verjuna at leika saman vi\u00f0 O\u0301la, hetta hevur r\u00e6ttuliga vi\u0301st seg at gerast ein skilago\u0301\u00f0 avger\u00f0 av venjara Hans Fro\u0301\u00f0a Hansen. Ndende hevur leikt nakrar go\u0301\u00f0ar dystir, serliga i\u0301 seinastuni, har hann millum anna\u00f0 var ein sera umra\u0301\u00f0andi brikkur i\u0301 sigrinum mo\u0301ti Vi\u0301kingi."}, {"text_idx": "#000009", "text": "Nicky hevur eisini veri\u00f0 ein st\u00f8\u00f0ug ho\u0301ttan frameftir hja\u0301 okkum og hevur vi\u00f0 si\u0301num teknikki eitt sindur av ti\u0301, sum fo\u0301lk eisini rokna\u00f0i vi\u00f0 at TB fo\u0301r at sakna, ta\u0301 b\u00e6\u00f0i Bojan og Gilli fo\u0301ru a\u00f0rar lei\u00f0ir. Nicky leg\u00f0i millum anna\u00f0 upp til sigursma\u0301li\u00f0 hja\u0301 Poul i\u0301 1-0 sigrinum mo\u0301ti Vi\u0301kingi \u2013 heldur hetta samstarv a\u0301fram, so ver\u00f0ur talan um eitt sera spennandi samstarv millum kru\u0301tsterka Poul og tekniska Nicky."}, {"text_idx": "#000010", "text": "Ro\u0301gvi Joensen, sum er eitt av sto\u0301ru talentunum i\u0301 felagnum, hevur fingi\u00f0 st\u00f8rri a\u0301byrgd i\u0301 a\u0301r, av ti\u0301 at venjarin hevur valt at seta unga fro\u00f0bingin sum li\u00f0skipara. Ro\u0301gvi hevur yvirtiki li\u00f0skiparahei\u00f0urin fra\u0301 legenduni O\u0301la Johannesen og uttan iva er talan um ein sto\u0301ran arv at lyfta, men higartil hevur Ro\u0301gvi sta\u00f0i\u00f0 seg sera v\u00e6l."}, {"text_idx": "#000011", "text": "Hann hevur eisini gj\u00f8rt ta\u00f0 sum skuldi til, hann gekk a\u0301 odda og var ein av ma\u0301lskju\u0301ttunum mo\u0301ti EB/Streymi, ta\u0301 TB enn eina fer\u00f0 megna\u00f0i at fa\u0301a stig heim vi\u00f0 s\u00e6r fra\u0301 Marga\u0301ir."}, {"text_idx": "#000012", "text": "Hans Fro\u0301\u00f0i Hansen var longu kny\u0301ttur at felagnum i\u0301 fj\u00f8r, to\u0301 sum hja\u0301lparvenjari, men sum skilst so fekk hann st\u00f8rri og st\u00f8rri a\u0301byrgd sum a\u0301ri\u00f0 lei\u00f0. Nu\u0301 er hann so settur, sum h\u00f8vu\u00f0svenjari fyri besta li\u00f0num hja\u0301 TB, sum hann higartil hevur fingi\u00f0 at leika go\u0301\u00f0an fo\u0301tbo\u0301lt og eisini hevur fingi\u00f0 umsku\u0301la onkrar leikarar og ikki minst fingi\u00f0 nakrar av ungu drongjunum vi\u00f0 inn i\u0301 ho\u0301pin."}, {"text_idx": "#000013", "text": "Teitur Olsen er ein av teimum ungu, sum hevur biti\u00f0 seg fastan i\u0301 bakketuni, har hann byrja\u00f0i i\u0301 mi\u00f0verjuni saman vi\u00f0 O\u0301la, men si\u0301\u00f0ani hevur venjarin by\u0301tt Teitur og Babacar og hevur hetta eydnast sera v\u00e6l. Teitur Justinussen hevur Hans Fro\u0301\u00f0i valt at seta a\u0301 vinstra bakkinum, a\u0301\u00f0ur hevur Teitur veri\u00f0 at s\u00e6\u00f0 a\u0301 teimum offensivu pla\u0301ssunum, men sum vit skilja, so hevur hann i\u0301 ungdo\u0301msdeildini leikt i\u0301 verjuni."}, {"text_idx": "#000015", "text": "Ho\u0301ast TB sum heild hava sta\u00f0i\u00f0 seg v\u00e6l, so heldur venjarin, at ta\u00f0 kundi veri\u00f0 uppaftur betur \u2013 hetta kom fram i\u0301 samband vi\u00f0 teir spurningar, i\u00f0 vit her a\u0301 heimasi\u0301\u00f0uni settu venjaranum. Hann seg\u00f0i millum anna\u00f0 solei\u00f0is, ta\u0301 hann var spurdur um hann var n\u00f8gdur vi\u00f0 gongdina higartil:"}, {"text_idx": "#000017", "text": "Spennandi ver\u00f0ur ti\u0301 at si\u0301ggja TB leika framyvir, ti\u0301 sp\u00e6li\u00f0 er r\u00e6ttuliga spennandi. Eftir teir tveir fyrstu o\u0301sigrarnar a\u0301 u\u0301tiv\u00f8lli i\u0301 Klaksvi\u0301kini og vesturi i\u0301 Va\u0301gunum, bleiv ein meira varin leistur lagdur og si\u0301\u00f0ani komu tey fyrstu stigini i\u0301 h\u00f8lvdar. Eftir at hava fingi\u00f0 stabilisera\u00f0 verjupartin hevur ta\u00f0 eisini vi\u0301st seg, at ta\u00f0 offensiva er fari\u00f0 at rigga betur og betur."}, {"text_idx": "#000018", "text": "N\u00e6sta vikuskifti\u00f0 ver\u00f0ur ein trupul dystur, ta\u0301 vit fara nor\u00f0ur at vitja HB i\u0301 Gundadali, men HB skal als ikki tryggja s\u00e6r bitan a\u0301\u00f0renn hann er sv\u00f8lgdur, ti\u0301 TB hevur ikki veri\u00f0 fyri o\u0301sigri seinastu 6 dystirnir. Eftir hetta er ti\u0301\u00f0in komin at fa\u0301a revansju mo\u0301ti b\u00e6\u00f0i KI\u0301 og 07 Vestur, sum koma su\u00f0ur til okkum a\u0301vikavist 20. og 26. mai."}, {"text_idx": "#000019", "text": "Ta\u00f0 er onki at ivast i\u0301, at okkara sigrar skulu koma, ta\u0301 vit taka i\u0301 mo\u0301ti mo\u0301tst\u00f8\u00f0uli\u00f0num vi\u00f0 Sto\u0301ra\u0301, men sanniliga skulu vit eisini royna okkum a\u0301 u\u0301tiv\u00f8lli. Eitt nu\u0301 er ta\u00f0 sera umra\u0301\u00f0andi at fa\u0301a \u00f8ll resterandi stig mo\u0301ti AB og 07 Vestur i\u0301 skja\u0301ttuna, ti\u0301 so s\u00e6r gott u\u0301t, hvussu so er i\u0301 ni\u00f0urflytingarstri\u0301\u00f0num. Hvat ta\u00f0 kann f\u00f8ra til uppeftir ma\u0301 bert ti\u0301\u00f0in vi\u0301sa, men vi\u00f0 hesum forminum, sum TB hevur i\u0301 l\u00f8tuni, so kann alt lata seg gera."}]